રવિવારે કચ્છ જિલ્લાના પાટીદાર સમિતિના કન્વીનર ગાંધીધામના મુકેશ પટેલ મહેસાણામાં જેલ ભરો આંદોલનમાં સામેલ થયા હતા. પોલીસે ફેંકેલા ટીયર ગેસના સેલથી તે ઇજાગ્રસ્ત થયા હતા. જેના પગલે સોમવારે પાટીદાર સમિતિ દ્વારા કચ્છમાં દરેક તાલુકા મથકે પોલીસે કરેલા બળપ્રયોગ સામે વિરોધ નોંધાવવા આવેદનપત્ર આપવાન નક્કી કરવામાં આવ્યુ છે. તે સંદર્ભે પશ્ચિમ કચ્છના પોલીસ વડા મકરંદ ચૌહાણે જણાવ્યું હતું કે ગુજરાત બંધના દિવસે સોમવારે કચ્છમાં શાંતિ જળવાઇ રહે તે માટે ચાંપતો બંદોબસ્ત ખડકી દેવાશે.પૂર્વ કચ્છના પોલીસવડા જી.વી.બારોટે કહ્યું હતું કે, પૂર્વ કચ્છમાં સંપૂર્ણ બંદોબસ્ત ગોઠવી દેવાયા છે.